ai4bharat/Pralekha huggingface dataset:
سائنس اور ٹیکنالوجی کی وزارت
سیال اشیاء کی چپچپاہٹ اور لچیلے پن میں تال میل قائم کرکے فوڈ انڈسٹریز میں نقل و حمل اور ڈبہ بندی کو مزید مؤثر بنایا جاسکتا ہے
نئی دہلی، 11/اکتوبر2021 ۔ سائنس دانوں نے غذائی اور ذاتی نگہداشت والی مصنوعات کی صنعتوں میں استعمال ہونے والے سامان کی ڈبہ بندی کے دوران سیال اشیاء کی چپچپاہٹ اور لچیلے پن میں تال میل قائم کرکے چاکلیٹ، لوشنز، چٹنی جیسے سیال سامانوں کے نقل و حمل کو بہتر بنانے کے لئے ایک نیا طریقہ ڈھونڈ نکالا ہے۔
عام طور پر پائپ لائنوں کے توسط سے سیال اشیاء کے نقل و حمل کے وقت کم چپچپے سیال کے ذریعے زیادہ چپچپے سیال کا ڈس پلیسمنٹ کرنا شامل ہوتا ہے۔ اس سے سیال اشیاء کے درمیان انٹرفیس میں عدم استحکام پیدا ہوتا ہے، جو ایک شئے کے ذریعے دوسرے میں ملنے کے پیچیدہ پیٹرن کی سمت میں گامزن ہوجاتا ہے۔ ایسا ہونے پر سیال اشیاء کے آگے منتقل ہونے کے دوران ملاوٹ شروع ہوجاتی ہے، لہٰذا پروسیسنگ کے دوران سیال اشیاء کے بحسن و خوبی نقل و حمل کو یقینی بنانے کے لئے اس عدم استحکام کو دور کرنے کی ضرورت ہے۔
بھارت سرکار کے سائنس و ٹیکنالوجی محکمہ کے ایک خودمختار ادارے رمن ریسرچ انسٹی ٹیوٹ کے سائنس دانوں نے اپنے مطالعے میں یہ پایا ہے کہ منتقل کئے جانے والے سیال کی چپچپاہٹ اور منتقل ہونے والے سیال کے کنسنٹریشن پر منحصر لچیلے پن میں تبدیلی کرنے سے ایسے عدم استحکام کو کم کیا جاسکتا ہے اور باہمی رابطے کے دوران باہم ملنے کی ناہمواری اور ڈس پلیسمنٹ کی اثر انگیزی کو قابو میں کیا جاسکتا ہے۔
اس سے مطالعے میں سائنس و ٹیکنالوجی محکمہ کے سائنس اینڈ انجینئرنگ ریسرچ بورڈ  انڈیا اور رمن ریسرچ انسٹی ٹیوٹ کے ذریعے مشترکہ طور پر مالی امداد یافتہ محققین میں اپنے تجربے میں مکئی سے حاصل اسٹارچ کے آبی محلول  اور گلیسرول – واٹر مکسچرس  کا استعمال کیا۔ تجربات کے پہلے جزو نے گلیسرول – واٹر مکسچر کی چپچپاہٹ کو بدل کر دو سیال اشیاء  کے درمیان چپچپاہٹ کے تناسب کو بدل دیا گیا تھا۔ اس معاملے میں کورن اسٹارچ سسپنشن کی چپچپاہٹ مستحکم تھی، جبکہ گلیسرول واٹر مکسچر کی چپچپاہٹ گلیسرول – واٹر کے محلول میں گلیسرول کے تناسب کو بدلنے سے مختلف ہوگئی تھی۔ تجربات کے دوسرے حصے جس میں کورن اسٹارچ سسپنشن کی لچک کے اثر کی جانچ کی جاتی ہے، چپچپاہٹ کے تناسب کو مستحکم رکھا گیا تھا۔ کورن اسٹارچ سسپنشن کی لچک کو بدل دیا گیا، جس سے اس کا کنسنٹریشن بدل گیا، جبکہ گلیسرول – واٹر مکسچر کے مختلف کنسنٹریشن کو چن کر سیال اشیاء کے درمیان چپچپاہٹ کے تناسب کو مستحکم رکھا گیا تھا۔ یہ ریسرچ جرنل ’کولوئڈس اینڈ سرفیسز اے‘ میں شائع ہوا ہے۔
ان عدم استحکام پر دباؤ ڈالنے سے زیادہ چپچپے / وسکوالاسٹک سیال شئے کا مؤثر طریقے سے ڈس پلیسمنٹ ہوتا ہے اور جو فوڈ پروسیسنگ، آئل ریکوری اور شوگر ریفائننگ جیسی صنعتی اشیاء کو منتقل کرنے میں مفید ہوتا ہے۔ اس مطالعے سے دو سیال اشیاء کے درمیان باہمی آمیزش  میں آنے والے عدم استحکام کو سمجھنے میں بھی مدد مل سکتی ہے اور یہ معدنیات کے فلٹریشن اور الیکٹرو ڈیپوزیشن جیسے پروسیس کے ڈیزائن اور انہانسمنٹ میں ضروری ہے۔ ساتھ ہی یہ چینی اور چاکلیٹ جیسے دو فیسیز کی مکسنگ اور ڈی مکسنگ کے بعد چاکلیٹ کی بناوٹ اور اس کے ذرائقے پر بھی اثرانداز ہوسکتا ہے۔
اشاعت کا لنک: https://doi.org/10.1016/j.colsurfa.2021.127405
مصنفین:
پلکa، راہل ستیہ ناتھb، سری رام کے کلپیتھیb، رنجنی بندوپادھیائےa
- سافٹ کنڈنسڈ میٹر گروپ، رمن ریسرچ انسٹی ٹیوٹ، سی وی رمن ایوینیو، سداشیو نگر، بنگلور 560080، بھارت
- ڈپارٹمنٹ آف میٹالرجیکل اینڈ مٹیریلس انجینئرنگ، انڈین انسٹی ٹیوٹ آف ٹیکنالوجی مدراس، چنئی 600036، بھارت
مواصلات اور اطلاعاتی ٹیکنالوجی کی وزارت
ہندوستان ایشین پیسفک پوسٹل یونین کی قیادت سنبھالے گا
ہندوستان اس ماہ سے ایشین پیسفک پوسٹل یونین  کی قیادت سنبھالے گا جس کا ہیڈ کوارٹر بنکاک، تھائی لینڈ میں ہے۔ اگست-ستمبر 2022 کے دوران بنکاک میں منعقدہ 13ویں اے پی پی یو کانگریس کے کامیاب انتخابات کے بعدپوسٹل سروسز بورڈ کے سابق ممبر  ، ڈاکٹر ونے پرکاش سنگھ سال 4 کی مدت کارکے لیے یونین کے سیکرٹری جنرل کا چارج سنبھالیں گے۔
ایشین پیسفک پوسٹل یونین  ایشیائی پیسفک خطے کے 32 رکن ممالک کی ایک بین الحکومتی تنظیم ہے۔ اے پی پی یو خطے میں یونیورسل پوسٹل یونین  کی واحد ریسٹکٹڈ یونین ہے، جو اقوام متحدہ کی خصوصی ایجنسی ہے۔ اے پی پی یو کا مقصد رکن ممالک کے درمیان پوسٹل تعلقات کو بڑھانا، سہولت فراہم کرنا اور بہتر بنانا اور پوسٹل سروسز کے شعبے میں تعاون کو فروغ دینا ہے۔ یو پی یو کے مختلف پراجیکٹو کے لئےعلاقائی مرکز کے طور پر، اے پی پی یو اس بات کو یقینی بنانے میں بھی پیش پیش ہے کہ یو پی یو کے تمام تکنیکی اور آپریشنل پروجیکٹوں کو خطے میں مکمل کیا جائے تاکہ یہ خطہ بہترین ممکنہ طریقے سے عالمی پوسٹل نیٹ ورک کے ساتھ مربوط ہو جائے۔ سیکرٹری جنرل یونین کی سرگرمیوں کی قیادت کرتے ہیں اور وہ ایشین پیسفک پوسٹل کالج  کے ڈائریکٹر بھی ہیں جو خطے میں سب سے بڑا بین سرکاری پوسٹل ٹریننگ انسٹی ٹیوٹ ہے۔
یونین کے لیے اپنے وژن کے بارے میں ڈاکٹر وی پی سنگھ نے بتایا کہ ’’میرا مقصد پوسٹل نیٹ ورک کے ذریعے کاروبار کی ترقی کو بہتر بنانے ، یونین کی پائیداری کو یقینی بنایا نے، اور اے پی پی سی میں پیش کیے جانے والے تربیتی کورسز کو بہتر بنانے کے لئے ایشیا پیسیفک خطے میں پوسٹل پلیئرز کے ساتھ علاقائی رابطہ کو بہتر بنانا ہے ۔‘‘ ایشیا بحر الکاہل خطہ میں مجموعی عالمی میل کاتقریباً آدھا جنریٹ کی اجاتا ہے اور اس کے پاس عالمی ڈاک کے انسانی وسائل کا تقریباً ایک تہائی حصہ ہے۔
ڈپارٹمنٹ آف پوسٹس کے سکریٹری جناب ونیت پانڈےنے کہا ’’یہ پہلا موقع ہے جب کوئی ہندوستانی ڈاک کے شعبے میں کسی بین الاقوامی تنظیم کی قیادت کر رہا ہے۔ اس شعبے کے لیے اس اہم موڑ پر، خصوصی طور پر اس سال ہندوستان کی جی 20 صدارت شروع ہونے پر محکمہ کے لیے یہ اعزاز کی بات ہے کہ اس کا افسر یونین کی سرگرمیوں کی قیادت کرے۔‘‘ انہوں نے مزید کہا کہ ’’ہندوستان اے پی پی یو کو اپنی مکمل حمایت جاری رکھے گا اور اے پی پی یو کی رکنیت کے اجتماعی وژن کو موثر انداز میں عملی جامہ پہنانے کے لیے اپنے تعاون کو مزید مضبوط کرے گا۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U-78
(Visitor Counter : 94
بجلی کی وزارت
جناب آر کے سنگھ نے بہار میں آر ای سی کے سی ایس آر پروجیکٹ کےتحت دس موبائل صحت کلینیک ’ڈاکٹر آپ کےدوار‘ کا افتتاح کیا
- 12.68 کروڑ روپے مالیت کے سی ایس آر پروجیکٹ کی بلارکاوٹ کارکردگی کےمقصد سے تین سال کے لیے اخراجات میں آسانی ہوئی ہے
- جناب آر کےسنگھ نے کہا اس طرح کے پروجیکٹوں کا فائدہ غریب سے غریب اور سماج میں محروم طبقوں تک پہنچنا چاہیے تاکہ سبھی کو حفظان صحت کی بہتر سہولیات فراہم ہوں ۔
- 10 ایم ایچ سی میں سےتین خاص طور پر خواتین کے لیے ہےجو بہار میں بھوجپور ضلعے کے سبھی 14 بلاکوں میں پسماند ہ آبادی کو ان کے گھر پر ابتدائی حفظان صحت کے ذریعے خدمات فراہم کی جائے گی
جناب آر کے سنگھ نے بہار کے بھوجپور ضلعے میں آرا صدر اسپتال میں 10 موبائل صحت کلینیک کی خریداری ، کام کاج اور دیکھ بھال کےلیے آر ای سی کی سی ایس آر پہل کا افتتاح کیا
بجلی اور نئی وقابل تجدید توانائی کے مرکزی وزیر جناب آر کےسنگھ نے بہار کے بھوجپور ضلعے میں آرا کے صدر اسپتال میں 10 موبائل صحت کلینیک ایم ایچ سی کی خریداری ، کام کاج اور دیکھ بھال کے لیے آر ای سی کی سی ایس آر پہل کا افتتاح کیا۔ اس پروجیکٹ کی کل لاگت 12.68 کروڑ روپے ہے، جس سے اس پروجیکٹ کی بلارکاوٹ کارکردگی کےلیے تین سال کے اخراجات پورے ہوں گے۔
اس موقعے پر ، جناب آر کےسنگھ نے زور دے کر کہا کہ اس طرح کے پروجیکٹوں کا فائدہ سماج کے غریب سے غریب اور پسماندہ طبقوں تک پہنچنا چاہیے تاکہ سبھی کو حفظان صحت کی بہتر خدمات فراہم ہو سکیں۔ اپنےخطاب میں انہوں نے مزید کہا کہ ضلع انتظامیہ کی سرگرم شراکت اور اِس کے عمل درآمد میں سرگرم سبھی ایجنسیوں کے ذریعے لگاتار مونیٹرنگ سے پروجیکٹ پر تیز رفتار اور بروقت پیش رفت ہوگی۔
10 ایم ایچ سی ہیں جن میں سے تین خواتین کے لیے مخصوص ہیں۔ ہر ایک ایم ایچ سی اضافی بنیادی سامان سے لیس ہوگا۔ اور اس میں 4 افراد تعینات ہوں گے جن میں ایک ڈاکٹر ، ایک نرس ، ایک فارماسسٹ اور ایک ڈرائیور کم مددگار شخص ہوگا۔ مفت جینیرک دوائیں مریضوں کو دی جائیں گی۔ ہر ایک ایم ایچ سی پر ہر مہینے 20 سے زیادہ کیمپوں کا انعقاد کیا جائے گا اور اس میں روزانہ 50 سے 70 مریض دیکھے جائیں گے۔
اس تقریب میں جناب اجوئے چودھری، ڈائریکٹر فائنانس، آر ای سی، جناب وکرم ویرکر، ڈی ڈی سی، بھوجپور، جناب رجت جین، صدر، ڈاکٹرز فار یو، جناب بھوپیش چندولیا، ایچ او ڈی سی ایس آر اور جناب جوگیناتھ پردھان، سینئر سی پی ایم، پٹنہ نے بھی شرکت کی۔ تقریب میں آر ای سی، ضلعی انتظامیہ اور ڈی ایف وائی کے دیگر سینئر افسران بھی موجود تھے۔
آر ای سی لمیٹڈ کے بارے میں: آر ای سی لمیٹڈ ایک این بی ایف سی ہے جو پورے بھارت میں بجلی کے شعبت کی فنانسنگ اور ترقی پر توجہ مرکوز کرتا ہے۔ 1969 میں قائم شدہ، آر ای سی لمیٹڈ نے اپنے آپریشنز کے شعبے میں پچاس سال مکمل کر لیے ہیں۔ یہ ریاستی بجلی بورڈز، ریاستی حکومتوں، مرکزی/ریاستی بجلی کی افادیتوں، آزاد بجلی پیدا کرنے والوں، دیہی الیکٹرک کوآپریٹیو اور نجی شعبے کی افادیت کو مالی مدد فراہم کرتا ہے۔ اس کی کاروباری سرگرمیوں میں پاور سیکٹر کی مکمل ویلیو چین میں فنانسنگ پروجیکٹس شامل ہیں۔ جنریشن، ٹرانسمیشن، ڈسٹری بیوشن اور قابل تجدید توانائی سمیت مختلف قسم کے منصوبوں کے لیے۔ آر ای سی کی فنڈنگ بھارت میں ہر چوتھے بلب کو روشن کرتی ہے۔
وزیراعظم کا دفتر
وزیراعظم نریندر مودی نے رپبلک آف کوریا کے صدر کو عہدہ سنبھالنے پر مبارک باد دی اور نیک خواہشات کا اظہار کیا
وزیراعظم جناب نریندر مودی نے آج رپبلک آف کوریا کے صدر کا عہدہ سنبھالنے پر عالی جناب یون سک یول کو مبارک باد دی ہے اور ان کے لئے نیک خواہشات کا اظہار کیا ہے۔
ایک ٹوئیٹ میں وزیراعظم نے کہا کہ؛
’’میں آر او کے ، کے صدر یون سک یول کو دلی مبارک باد اور نیک خواہشات پیش کرتا ہوں۔ انہوں نے آج اپنا نیا عہدہ سنبھال لیا ہے۔ میں اُن کے ساتھ جلد میٹنگ کا منتظر ہوں اور بھارت اور رپبلک آف کوریا کے درمیان تعلقات کو مزید مستحکم کرنے اور اسے نئی بلندیوں تک لے جانے کے لئے مل کر کام کرنے کا بھی منتظر ہوں۔‘‘
صدر جمہوریہ کا سکریٹریٹ
صدرجمہوریہ ہند وردھا میں مہاتما گاندھی انسٹی ٹیوٹ آف میڈیکل سائنسز کی گولڈن جوبلی تقریبات میں کل شرکت کریں گے
نئی دہلی، 16اگست 2019، صدرجمہوریہ ہند ، جناب رام ناتھ کووند، 17 اور18 اگست ،2019کو مہاراشٹر کا دورہ کریں گے۔
صدرجمہوریہ ہند17اگست 2019 کو مہاتما گاندھی انسٹی ٹیوٹ آف میڈیکل سائنز ، سیوا گرام، وردھا کی گولڈن جوبلی تقریبات سے خطاب کریں گے۔وہ گاندھی سیوا گرام آشرم میں بابو کوٹی کا بھی دورہ کریں گے۔اسی روز صدرجمہوریہ ہند ممبئی میں واقع راج بھون کے اندر تزئین کاری اور مرمت کے متعدد پروجیکٹس کا بھی افتتاح کریں گے۔
18اگست 2019 کو صدرجمہوریہ ہند نئی دہلی واپس آنے سے قبل، راج بھون ممبئی کے بنکر میں ایک ثقافتی ورثے کے حامل میوزیم کاافتتاح کریں گے۔
U- 3748
(Visitor Counter : 48
وزارات ثقافت
آزادی کے امرت مہوتسو کے تحت 19 دسمبر کو نئی دلی میں وندے بھارتم –نرتیہ اتسو کی اختتامی تقریب کا انعقاد
کل 36 ٹیموں نے فائنل راؤنڈ جیتا، جو یوم جمہوریہ پریڈ 2022 میں شریک ہوں گی
وندے بھارتم، ہندوستان کے اتحاد اور سالمیت کو سامنے لاتا ہے اور یہ ہندوستان کی تہذیبی ثقافت کو آگے بڑھانے کی طرف ایک قدم ہے: محترمہ میناکشی لیکھی
آزادی کے امرت مہوتسو کے تحت کل ہند رقص مقابلہ "وندے بھارتم نرتیہ اتسو" کی شاندار اختتامی تقریب اتوار، 19 دسمبر 2021 کو جواہر لعل نہرو اسٹیڈیم آڈیٹوریم، نئی دہلی میں ہندوستان کی آزادی کے 75 سال کی یاد میں منعقد ہوئی۔ اس دوران کل 36 فاتح ٹیموں میں دلی کی انٹرنیشنل اکیڈمی آف موہنی اتم، جئے گھوش ڈانس گروپ، ریکھا ڈانس گروپ بھی شامل تھے۔ اس کے علاوہ چنڈی گڑھ یونیورسٹی، موہالی، پنجاب کی گرلز گیدھا ٹیم اور بوائز بھانگڑا ٹیم، اتر پردیش سے سپریا ڈانس گروپ اور اوم شری ونائک گروپ کے علاوہ اتراکھنڈ کی سنسکار سنسکرتی ایون پریاورن سنرکشن سمیتی اختتامی مقابلے میں دیگر فاتحین میں شامل تھیں۔
ثقافت اور امور خارجہ کی وزیر مملکت محترمہ میناکشی لیکھی کے ساتھ فن اور ثقافت کے شعبے سے تعلق رکھنے والی دیگر نامور شخصیات جیسے محترمہ ایلا ارون، محترمہ شیبانی کشیپ، محترمہ پرتیبھا پرہلاد اور محترمہ شوانا نارائن اختتامی تقریب میں موجود تھیں۔ . تقریب میں معزز جیوری محترمہ گیتانجلی لال، محترمہ میتری پہاڑی اور جناب سنتوش نائر نے شرکا کی پرفامنس پر فیصلہ سنایا۔ اس پروگرام میں مشہور ڈانسر محترمہ تنوشری شنکر اور ان کی ٹیم اور محترمہ رانی خانم اور ان کی ٹیم نے ایک شاندار پروگرام پیش کیا۔
اس موقع پر محترمہ میناکشی لیکھی نے کہا کہ وزیر اعظم جناب نریندر مودی کی خواہش تھی کہ وندے بھارتم کو جن بھاگیداری کے ساتھ منعقد کیاجائے اور اسی کے مطابق اس کل ہند پروگرام کا انعقاد کیا گیا، جس میں ملک بھر سے رقاصوں نے جوش و خروش سے حصہ لیا۔ انہوں نے مزید کہا کہ یہ پروگرام ہندوستان کے اتحاد اور سالمیت کو سامنے لاتا ہے اور ہندوستان کی تہذیبی ثقافت کو آگے بڑھانے کی طرف ایک قدم ہے۔ محترمہ لیکھی نے کہا کہ ہندوستان کی مالا مال ثقافت دنیا بھر کے لوگوں کو اپنی طرف متوجہ کرتی ہے اور ہمیں اس پر فخر ہونا چاہیے۔ وندے بھارتم کا انعقاد ملک کے مختلف حصوں سے بہترین ڈانس ٹیلنٹ کو سامنے لانے اور انہیں قومی اسٹیج پر دکھانے کے لیے کیا گیا ہے۔
9 سے 12 دسمبر تک کولکتہ، ممبئی، بنگلورو اور نئی دہلی میں منعقد ہونے والے علاقائی سطح کے مقابلوں کے لیے 200 سے زائد ٹیموں کے 2,400 سے زائد شرکاء کا انتخاب کیا گیا۔ جہاں گروپ نے معزز جیوری کے سامنے اپنی رقص کی مہارت کا مظاہرہ کرکے شائقین سے دادوتحسین حاصل کی۔ مقابلے کے لیے شرکاء نے خصوصی طور پر منتخب رقص زمروں جیسے کلاسیکی، لوک، قبائلی اورایک ساتھ رقص پیش کیا۔
اختتامی تقریب کے فاتحین 26 جنوری 2022 کو راج پتھ  میں منعقد ہونے والی یوم جمہوریہ پریڈ میں ثقافتی پروگرام پیش کریں گے۔ تقریب میں ملک بھر سے منتخب 64 ٹیموں کے 800 سے زائد فنکاروں نے اپنے فن کا مظاہرہ کیا۔
اختتامی تقریب میں ہندوستان کے ہر گوشے سے سرفہرست 36 ٹیموں کو فاتح قرار دیا گیا اور انہیں اسناد سے نوازا گیا۔
وزارت اطلاعات ونشریات
کرنل راجیہ وردھن راٹھور نے مہاتما گاندھی کی پیدائش کی 150 ویں سالگرہ تقریبات کےتحت ملٹی میڈیا نمائش کا افتتاح کیا
نمائش میں استعمال کردہ نئی ٹکنالوجیوں نے مہاتما گاندھی کی زندگی کو عوام سے قریب تر کیا ہے:
کرنل راٹھور
نئی دہلی 03 اکتوبر ۔اطلاعات ونشریات کے وزیر مملکت  اور کھیل کود ونوجوانوں کے امور کے وزیر جناب کرنل راجیہ وردھن راٹھور  نے مہاتما گاندھی کی پیدائش کی 150 ویں سالگرہ تقریبات سے متعلق ملٹی میڈیا نمائش کا افتتاح کیا ہے ۔ اس موقع پر اطلاعات ونشریات کی وزارت کے سکریٹری جناب امت کھرے بیورو آف آؤٹ ریچ کمیونی کیشن کے ڈائریکٹر جنرل جناب ستیندر پرکاش ، پبلی کیشنز ڈویژن کی ڈائرکٹر جنرل ڈاکٹر سادھناراؤت اور وزارت کے دیگر سینئر افسرا ن بھی اس موقع پر موجود تھے ۔
. ©
اس موقع پر اظہار خیال کرتے ہوئے کرنل راٹھور نے کہا کہ اس نمائش میں جس قدر نئی ٹکنالوجیوں کا استعمال کیا گیا ہے ،وہ تمام ٹکنالوجیاں مہاتما گاندھی کی زندگی کو عوام سےقریب تر لانے میں معاون ہوئی ہیں۔ملٹی میڈیا نمائش زیادہ مربوط اور پرکشش ہے ۔انہوں نے خواہش ظاہر کی کہ اسی طرح کی ملٹی میڈیا نمائشیں ملک بھر کے مختلف شہروں میں منعقد کرائی جاسکتی ہیں تاکہ اس نظریہ کو وسیع ترناظرین تک پہنچا جاسکے ۔ انہوں نے کہا کہ گاندھی جی کی زندگی سب کے لئے ایک مثال ہے ۔ ہر شہری کے لئے یہ بات باعث فخر ہے کہ وہ ایک آفاقی شہری ہیں۔ انہوں نے اپنی پوری زندگی سوچھتا سیوا کے لئے وقف کردی تھی۔ بھارت کے وزیر اعظم نے اب اسے بطور چنوتی قبول کیا ہے اور جن آندولن کے ذریعہ رونما ہونے والے اظہر من الشمس ہے ۔
جناب امت کھرے نے کہا کہ ملٹی میڈیا ایگزیبیشن کے سلسلے میں عوام الناس کی جانب سے حوصلہ افزا ردعمل حاصل ہوا ہے ۔ انہوں نے کہا کہ نئی تکنالوجیوں کا استعمال مہاتما گاندھی کے نظریہ کو ملک کے آخری فرد تک پہنچانے کے لئے استعمال کیا گیا ہے ۔
جناب ستیندر پرکاش نے کہا کہ پہلی مرتبہ نئی ٹکنالوجیوں کو اس نمائش کے اہتمام کے لئے بروئے کار لایا گیا ہے اور عوام الناس کی جانب سے اس قدر حوصلہ افزا رد عمل کی امید ہرگز نہیں تھی ۔
کرنل راٹھور نے اس موقع پر پبلی کیشنز ڈویژن کے ذریعہ شائع کردہ مختلف النوع مصنفین کی مہاتما گاندھی کی زندگی پر تصنیف کردہ گیارہ کتابوں کا اجرا بھی کیا ۔انہوں نے بالترتیب بیوروآف آؤٹ ریچ کمیونی کیشن ، دوردرشن اور فلمز ڈویژن کے ذریعہ تیار کی گئیں تین مختصر فلموں کا اجرا بھی کیا۔ انہوں نے کسان کی روزی روٹی کے موضوع پر جو مہاتما گاندھی کا خواب تھا، ایک میگزین ’’جن کنیکٹ ‘‘ کا بھی اجرا کیا ۔
پس منظر :
مہاتما گاندھی کی پیدائش کی 150 ویں سالگرہ کے سلسلے میں ملٹی میڈیا نمائش کا اہتمام بیورو آف آؤٹ ریچ کمیونی کیشن کی جانب سے کیا گیا ہے ۔یہ نمائش ایسی ہے جس میں متعدد پرکشش نکات یعنیََ مہاتما گاندھی کی زندگی پر کوئز ، مہاتما گاندھی کی زندگی کے مختلف مراحل پر احاطہ کرنے والا انٹریکٹو نظام ، مختلف پس منظر کے انتخابات کے متبادل پر مبنی فوٹو بوتھ ، تھری ڈی ویڈیو وال وغیرہ اس کے تحت شامل تھے۔ یہ نمائش مہاتما گاندھی کی زندگی پر تصنیف کردہ محتلف کتب کی جھلک کی بھی حامل ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5122
(Visitor Counter : 42
صدر جمہوریہ کا سکریٹریٹ
صدر جمہوریہ ہند نے کٹک میں دوسری انڈین رائس کانگریس کا افتتاح کیا
چاول ہندوستان میں غذائی تحفظ کی بنیاد ہے اور ہماری معیشت کے لئے بھی ایک اہم عنصر ہے:صدرجمہوریہ مرمو
صدر جمہوریہ ہند محترمہ دروپدی مرمو نے کہا کہ چاول ہندوستان میں غذائی تحفظ کی بنیاد ہے اور ہماری معیشت کے لئے بھی ایک اہم عنصر ہے۔ وہ آج کٹک میں آئی سی اے آر-نیشنل رائس ریسرچ انسٹی ٹیوٹ میں منعقد دوسری انڈین رائس کانگریس کے افتتاح کے موقع پر خطاب کررہی تھیں۔
صدر جمہوریہ نے کہا کہ ہر چند کہ ہندوستان آج چاول کا اہم صارف اور برآمد کار ہے، لیکن جب ملک آزاد ہوا تھا تب صورتحال مختلف تھی۔ ان دنوں ہم اپنی غذائی ضرورتوں کو پورا کرنے کےلئے درآمدات پر منحصر تھے۔اکثر قوم ایسی زندگی گزارتی تھی جسے جہاز سے منہ تک کا وجودکہا جاتا تھا۔ اگرقوم اس انحصار پر قابو پا لےاورسب سے بڑا برآمد کنندہ بن جائے تو بہت سا کریڈٹ نیشنل رائس ریسرچ انسٹی ٹیوٹ کوجاتا ہے۔ انسٹی ٹیوٹ نے ہندوستان کے غذائی تحفظ اور کسانوں کی زندگیوں کوبہتر بنانے میں بہت زیادہ تعاون کیا ہے۔
صدر جمہوریہ نے کہا کہ گزشتہ صدی میں جیسے جیسے آبپاشی سہولتوں میں توسیع ہوئی ، چاول نئی جگہوں پر بھی پیدا کئے جانے لگے اور نئے صارفین بھی ملتے گئے۔دھان کی فصل کے لئے زیادہ مقدار میں پانی کی ضرورت ہوتی ہے، لیکن دنیا کے کئی علاقے موسمیاتی تبدیلی کے سبب پانی کی زبردست قلت کا سامنا کررہے ہیں۔خشک سالی ، سیلاب اور چکروات اب زیادہ رونما ہورہے ہیں، جس سے چاول کی کاشت بہت کمزور ہوجاتی ہے۔انہوں نے کہا کہ بھلے ہی چاول نے اپنے لئے نئی زمین تیار کی ہے ، ایسے بھی مقامات ہیں جہاں روایتی قسموں کو چیلنجوں کا سامنا کرنا پڑ رہا ہے۔ اس طرح آج ہمارے سامنے درمیانی راستہ اختیار کرنے کا مسئلہ ہے:ایک طرف روایتی قسموں کا تحفظ اور دوسری طرف صورتحال میں توازن قائم رکھنا۔ایک اور چیلنج مٹی کو کیمیکل کھادوں کے زیادہ استعمال سے بچانا ہے، جو جدید چاول کی کاشت کے لئے ضروری سمجھی جاتی ہیں۔ہمیں اپنی مٹی کو صحتمند بنائے رکھنے کے لئے ایسی کھادوں پر انحصار کم کرنے کی ضرورت ہے۔انہوں نے اس امید کا اظہار کیا کہ سائنسداں ماحولیات کے مطابق چاول پیدا کرنے کے سسٹم کو فروغ دینے کے لئے کام کررہے ہیں۔
صدر جمہوریہ نے کہا کہ چونکہ چاول ہمارے غذائی تحفظ کے بنیاد ہیں، ہمیں اس کے تغذیاتی پہلو پربھی غور کرنا چاہئے۔کم آمدنی والے گروپوں کا ایک بڑا گروپ چاول پر انحصار کرتا ہے، جو اکثر ان کے لئے روزانہ پیٹ بھرنے کا واحد ذریعہ ہوتا ہے۔اس لئے چاول کے ذریعے پروٹین، وٹامن اور ضروری چھوٹے تغذیاتی عناصر فراہم کرنے سے عدم تغذیے سے نمٹنے میں مدد مل سکتی ہے۔ انہیں یہ جان کر بے حد خوشی ہوئی کہ آئی سی اے آر-این آر آر آئی نے ہندوستان کا پہلا اعلیٰ پروٹین سے مزین چاول تیار کیا ہے، جسے سی آر دھان 310کہا جاتا ہے اور این آر آر آئی نے سی آر دھان 315نامی ایک بہترین زنک چاول کی قسم بھی جاری کی ہے۔ انہوں نے کہا کہ اس طرح کی بایو-فورٹیفائیڈ قسموں کی ترقی سماج کی خدمت میں سائنس کی بہترین مثال ہے۔ تبدیل ہوتی ہوئی ماحولیات کے درمیان بڑھتی ہوئی آبادی کو سہارا دینے کے لئے اس طرح کی زیادہ سے زیادہ کوششوں کی ضرورت ہوگی۔انہوں نے اس یقین کا اظہار کیا کہ ہندوستان کی سائنسدانوں کی برادری اس چیلنج کا مقابلہ کرے گی۔
صدر جمہوریہ کا خطاب دیکھنے کے لئے یہاں کلک کریں-
Please click here to see the President’s Speech –
وزیراعظم کا دفتر
وزیراعظم 22 جنوری کو مختلف ضلعوں کے ڈی ایم سے بات چیت کریں گے
یہ کوشش وزیراعظم کے اس وژن سے ترغیب پائی ہے جس کے مطابق یہ یقینی بنایا جانا چاہئے کہ ملک کا کوئی بھی حصہ ترقی کی راہ پر پیچھے نہ رہ جائے
مشن موڈ میں ضلعی سطح پرمختلف اسکیموں کی تکمیل کے ہدف کو حاصل کرنا اس بات چیت کا مقصد ہے
نئی دہلی، 21 جنوری 2022/ وزیراعظم جناب نریندرمودی 22 جنوری 2022 کو صبح 11 بجے مختلف ضلعوں کے ضلع افسرانسے ویڈیو کانفرنسنگ کے ذریعہ بات چیت کریں گے۔
وزیراعظم اضلاع میں سرکاری اسکیموں اور پروگراموں کے نفاذ کی پیش رفت اور موجودہ صورتحال کے بارے میں براہ راست فیڈبیک لیں گے۔ اس بات چیت سے کاموں کو نمٹانے کا جائزہ لینے اور چیلنجوں کا پتہ لگانے میں مدد ملے گی۔
اس کا مقصد سبھی اسٹیک ہولڈرز کے ساتھ ملکر ضلعوں میں مختلف محکموں کے ذریعہ مشن موڈ میں مختلف اسکیموں کی تکمیل کے ہدف کو حاصل کرنا ہے۔
وزیراعظم جناب نریندر مودی کی قیادت میں حکومت نے ملک بھر میں ترقی اور فروغ میں سستی اور ڈھیلے پن کو دور کرنے کے لئے مسلسل کئی اقدام اٹھائے ہیں۔ یہ تمام شہریوں کے معیار زندگی کو اوپر اٹھانے اورسبھی کے لئے شمولیت والی ترقی کو یقینی بنانے کی حکومت کے عزم کے مطابق ہے۔
ش ح۔ ش ت۔ج
Uno-618
(
کیمیکلز اور فرٹیلائزر کی وزارت
ہندوستان میوکورمائکوسس کے علاج کے کیلئے لیپوسمل ایمفوٹیریسن -بی دوائی کا خاطرخواہ ذخیرہ حاصل کرے گا: شری منسکھ مانڈویہ
17 جون 2021 تک تمام ریاستوں اور مرکزی اداروں کو لیپوسمل امفوٹیرسن بی کی کل 7،28،045 شیشیاں بھیجی گئیں
نئی دہلی، 18 جون
کیمیکلز اور کھاد کے وزیر مملکت منسکھ مانڈویہ نے کہا ہے کہ 16 جون ، 2021 کو ، میوکورمائکوسس کےزیرعلاج معاملات 27،142 تھے۔ لیکن اگر مستقبل میں ، بلیک فنگس کے معاملات بڑھتے ہیں تو ، ہندوستان امفوٹیریسن بی دوائیوں اور دیگر ادویہ کی خاطرخواہ دستیابی کے لئے تیار ہے جو میوکورمائکوسس کے مریضوں کے علاج کے لئے ضروری ہے۔ہندوستان میں گھریلو پیداوار میں پانچ گنا سے زیادہ کا قابل ذکر اضافہ ہوا ہے۔لیپوسومل امفوٹیریسن بی کی گھریلو پیداوار اپریل 2021 میں صرف 62،000 شیشیاں تھی اور اب جون 2021 میں 3.75 لاکھ شیشیاں سے زیادہ ہونے کی توقع ہے۔ گھریلو پیداوار میں اضافے کے ساتھ، ہندوستان نے میسرز مائی لین کے ذریعہ 9،05،000 لیپوسومل امفوٹیریسن بی شیشیاں درآمد کرنے کا حکم بھی دیاہے۔ بھارت ملک میں امفوٹیرسن بی ادویات کی دستیابی کو بڑھانے کے لئے کوئی کسر نہیں چھوڑ رہا ہے۔
دواسازی کا محکمہ ، وزارت برائے کیمیکلز اور کھاد نے 17 جون 2021 تک تمام ریاستوں اور مرکزی اداروں کو لیپوسومل امفوٹیرسین بی کی کل 7،28،045 کی شیشیاں مختص کردی ہیں۔ امفوٹیریسن بی دوا میوکورمائکوسس کے علاج کے لئے استعمال کیا جاتا ہے ، جسے عام طور پر بلیک فنگس کہا جاتا ہے۔
لیپوسومل امفوٹیریسین بی شیشیوں کو11 مئی ، 2021 سے 17 جون 2021 تک
ریاست وار مختص کیا گیا
|
|
سیریل نمبر
|
|
ریاست /مرکز کے زیرانتظام علاقوں
|
|
کل شیشیاں
|
|
1
|
|
انڈمان ونکوبار جزائر
|
|
0
|
|
2
|
|
آندھراپردیش
|
|
47510
|
|
3
|
|
اروناچل پردیش
|
|
0
|
|
4
|
|
آسام
|
|
200
|
|
5
|
|
بہار
|
|
8540
|
|
6
|
|
چنڈی گڑھ
|
|
2800
|
|
7
|
|
چھتیس گڑھ
|
|
4720
|
|
8
|
|
دمن اور دیو/دادر اور نگرحویلی
|
|
500
|
|
9
|
|
دلی
|
|
21610
|
|
10
|
|
گوا
|
|
740
|
|
11
|
|
گجرات
|
|
148410
|
|
12
|
|
ہریانہ
|
|
25560
|
|
13
|
|
ہماچل پردیش
|
|
470
|
|
14
|
|
جموں وکشمیر
|
|
600
|
|
15
|
|
جھارکھنڈ
|
|
2030
|
|
16
|
|
کرناٹک
|
|
52620
|
|
17
|
|
کیرالہ
|
|
2030
|
|
18
|
|
لداخ
|
|
0
|
|
19
|
|
لکشدیپ
|
|
0
|
|
20
|
|
مدھیہ پردیش
|
|
49770
|
|
21
|
|
مہاراشٹر
|
|
150265
|
|
22
|
|
منی پور
|
|
150
|
|
23
|
|
میگھالیہ
|
|
0
|
|
24
|
|
میزورم
|
|
0
|
|
25
|
|
ناگالینڈ
|
|
100
|
|
26
|
|
اڈیشہ
|
|
1260
|
|
27
|
|
پڈوچیری
|
|
460
|
|
28
|
|
پنجاب
|
|
8280
|
|
29
|
|
راجستھان
|
|
63070
|
|
30
|
|
سکم
|
|
0
|
|
31
|
|
تمل ناڈو
|
|
25260
|
|
32
|
|
تلنگانہ
|
|
34350
|
|
33
|
|
تریپورہ
|
|
150
|
|
34
|
|
اترپردیش
|
|
39290
|
|
35
|
|
اتراکھنڈ
|
|
3380
|
|
36
|
|
مغربی بنگال
|
|
2640
|
|
37
|
|
مرکزی ادارے
|
|
31280
|
|
|
|
میزان
|
|
728045
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U 6021
(
وزارت دفاع
سمندر میں پھنسے مرچنٹ جہاز کو ہندوستانی بحریہ نے تکنیکی مدد فراہم کرکے بچایا
نئی دہلی، 12/مارچ- 2021۔
خلیج عمان میں تعینات آئی این ایس میں تلوار کو 11 مارچ 2021 کو ریڈیو پر ایک کال موصول ہوئی جس میں مرچنٹ مال بردار جہاز ایم وی نایان کی طرف سے تکنیکی مدد مانگی گئی تھی۔ یہ جہاز 9 مارچ 2021 کو اس کے پروپلشن، بجلی پیدا کرنے کے نظام اور جہاز رانی کے آلات میں خرابی پیدا ہونے کے سبب سمندر میں پھنسا ہوا تھا۔
اس کال کے ملنے کے بعد ایک ہوائی جائزے کی بنیاد پر ہندوستانی بحری جہاز نے اپنی وی بی ایس ایس ٹیم روانہ کی۔ ساتھ ہی کشتی کے ذریعہ ایک ٹیکنکل ٹیم بھی اس جہاز کی مدد کے لئے بھیجی جس کے عملے میں 7 ہندوستانی لوگ بھی شامل تھے۔ بحریہ کی ٹیم نے ایم وی نایان پر 7 گھنٹوں تک مسلسل محنت کرکے اس کے سازو سامان کو جن میں جنریٹر، اسٹرئیرنگ پمپ، سی واٹر پمپ، کمپریشن اور مین انجن شامل تھے،د وبارہ کام کرنے کے قابل بنادیا، جس سے جہاز سمندر میں سفر کرنے کے قابل ہوگیا۔
بحریہ کی ٹیم نے جہاز رانی کے آلات کو درست کرنے میں بھی مدد کی۔ جن میں جی پی ایس اور سمندری لائٹیں شامل تھیں، اس کے بعد ایم وی نایان اپنے اگلی منزل کی طرف روانہ ہونے کی پوزیشن میں آگیا۔